cyanic-selkie/wikianc huggingface dataset:
அமைதிக்கான நோபல் பரிசு
அமைதிக்கான நோபல் பரிசு சுவீடனின் வேதியியல் ஆராய்ச்சியாளரும் தொழிலதிபருமான ஆல்ஃபிரட் நோபெல் (Alfred Nobel)அவர்களால் நிறுவப்பட்ட ஐந்து நோபெல் பரிசுகளில் ஒன்றாகும். அவரது உயிலின்படி அமைதிக்கான பரிசு "யாரொருவர் நாடுகளினிடையே சகோதரத்துவத்தை வளர்க்க சிறந்த முயற்சி எடுப்பவரோ, நிலவும் இராணுவத்தினை நீக்கவோ அல்லது குறைக்கவோ முயற்சி எடுத்தவரோ, அமைதி மாநாடுகள் நிகழ காரணமாக இருக்கிறாரோ" அவருக்குக் கொடுக்கப்பட வேண்டும்.
ஆல்ஃபிரட் நோபெலின் உயிலின்படி இப்பரிசை நார்வேயின் நாடாளுமன்றம் தேர்ந்தெடுத்த ஐவர் குழு கொடுக்கிறது. ஒவ்வொரு ஆண்டும் நோபெலின் நினைவு நாளான திசம்பர் 10 அன்று நார்வே தலைநகர் ஓசுலோவில் நார்வே நாட்டு மன்னர் முன்னணியில் இப்பரிசு வழங்கப்படுகிறது. மற்ற நான்கு பரிசுகள் சுவீடனின் தலைநகர் ஸ்டாக்ஹோமில் வழங்கப்படும்போது இப்பரிசு மட்டுமே நார்வேயில் வழங்கப்படுகிறது. நோபெல் பரிந்துரை குழுவின் தலைவரிடமிருந்து நோபெல் பரிசு பெறுபவருக்கு ஒரு பட்டயம்,ஒரு பதக்கம் மற்றும் பரிசுப்பணத்தை உறுதிசெய்யும் ஆவணமும் வழங்கப்படுகிறது.
அமைதிக்கான நோபெல் பரிசு பெற்றவர்கள்
இந்தியாவின் அன்னை தெரேசா, மியான்மரின் ஆங் ஸாங் சூ கி மற்றும் பங்களாதேசத்தின் முகமது யூனுஸ் தென்னாசியாவில் இப்பரிசை பெற்றவர்களாவர்.
முழுப்பட்டியல்:
மேற்கோள்கள்
* * பகுப்பு:அமைதிப் பரிசுகள் பகுப்பு:1901 அறிமுகங்கள் பகுப்பு:நோபல் அமைதிப் பரிசு பெற்றவர்கள்
கிப்சன் (கென்ட் துடுப்பாட்டக்காரர்)
கிப்சன்  (Gibson , 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1780 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிப்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள்
சிவெர்ட் சாமுவெல்சன்
சிவெர்ட் சாமுவெல்சன் (Sivert Samuelson, பிறப்பு: நவம்பர் 21 1883, இறப்பு: நவம்பர் 18 1958), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,13 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1883 பிறப்புகள் பகுப்பு:1958 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
நாகாபஸர்ப்பிதம்
நாகாபஸர்ப்பிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியாராவது கரணமாகும்.
கைகளில் வலது கையை மார்புக்கு நேராக வைத்து,இடது கையைச் செவிக்கு நேராக வைத்து, வலது காலை முழங்கால் வரையில் மடக்கி,இடதுகாலைப் பின்புறமாகக் கழுத்து வரையில் தூக்கி,பாம்பு அசைவது போல அசைந்து ஆடுவது நாகாபஸர்ப்பிதம் என்று அழைக்கப்படுகிறது.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
இலியாசு காசுமீரி
இலியாசு காசுமீரி(Ilyas Kashmiri), சில நேரங்களில்மௌலானா இலியாசு காசுமீரி மற்றும் மொகமது இலியாசு காசுமீரி என்றும் அறியப்படுபவர் (10 பெப்ரவரி, 1964 – 3 சூன் 2011 ) சோவியத்-ஆப்கன் போர், காசுமீர் சண்டை மற்றும் இந்தியா, பாகிஸ்தான், ஐக்கிய அமெரிக்காவில் நடைபெற்ற தாக்குதல்களில் தொடர்புடைய மூத்த அல் குவைதா உறுப்பினராவார். ஆகத்து 2010இல் ஐக்கிய அமெரிக்காவும் ஐக்கிய நாடுகள் நிறுவனமும் இவரை தீவிரவாதி என  அறிவித்தன. அல் குவைதாவின் தலைவராக உசாமா பின் லாதனிற்குப் பிறகு பொறுப்பேற்கக்கூடியவராக அமெரிக்க அதிகாரிகள் தெரிவித்ததாக என்பிசி செய்தி நிறுவனம் கூறியுள்ளது.
மரணம்
சூன் 3,2011 அன்று தாலிபான் செல்வாக்குமிக்க தெற்கு வசிரிஸ்தானில் குவாக்குவா பகுதியில் நடத்திய ஐக்கிய அமெரிக்க ஆளில்லாத வானூர்தி தாக்குதலில் காசுமீரி உட்பட ஒன்பது தீவிரவாதிகள் ஏவுகணையால் கொல்லப்பட்டனர். இந்தத் தாக்குதலில் மேலும் மூன்று தீவிரவாதிகள் பலத்தக் காயமடைந்தனர். தாக்குண்ட வீட்டில் இருந்தவர்கள் அனைவருமே பஞ்சாபி தாலிபான்கள் என உள்ளூர் அதிகாரிகள் கூறினர். பத்து நாட்கள் முன்னர்தான் காசுமீரி கைபர் பக்தூன்க்வாவிலிருந்து வானாவிற்கு இடம் பெயர்ந்தார். டெக்ரிக்-இ-தாலிபான் அமைப்பின் பேச்சாளர் காசுமீரி நலமுடன் இருப்பதாகவும் எறிகணைத் தாக்குதலின்போது அங்கு இல்லை என்றும் கூறினார். எனினும் காசுமீரியின் இறப்பை உறுதி செய்து அர்கத் உல் ஜிகாத் இசுலாமி மின்னஞ்சல் அனுப்பியதாக பெயரில்லா பாகிஸ்தானிய அலுவலர் கூறினார். மேலும் தாக்கப்பட்ட வீட்டின் சொந்தக்காரருடன் தொடர்புள்ள போராளித் தலைவர் முல்லா நசீரின் தொடர்பு அதிகாரி லாலா வசீர் இச்செய்தியை உறுதி செய்துள்ளார்.
பழவூர், திருநெல்வேலி மாவட்டம்
பழவூர் இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் மானூர் ஒன்றியத்தில் உள்ள ஊராட்சி. இது தாமிரபரணியின் கரையின் மீதுள்ளது. இங்கு பாசனத்திற்காக பாளைக் கால்வாய்க்கு நீரை திருப்பிவிடுவதற்காக ஒரு அணைக்கட்டு உள்ளது, அது பழவூர் அணைக்கட்டு என்றழைக்கப்படுகிறது. இதன்மூலம் 3557.26 ஹெக்டேர் நிலத்தில் விவசாயம் நடைபெறுகின்றது. .
இது திருநெல்வேலி (சட்டமன்றத் தொகுதி)யின் கீழ் வருகிறது. இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா. இந்துக் கல்லூரி, பேட்டை ஆகும்.
சான்றுகள்
பகுப்பு:திருநெல்வேலி மாவட்டத்திலுள்ள கிராமங்கள்
சிறை மரம்
thumb|300x300px| அரிசோனாவின் விக்கன்பர்க்கில் உள்ள வரலாற்று சிறை மரம். சிறை மரம் (Jail tree) என்பது ஒரு நபரைச் சிறையில் அடைக்கப் பயன்படும் மரமாகும். இம்முறையில் கைதி ஒருவர் சங்கிலியால் பிணைக்கப்பட்டு மரம் ஒன்றில் கட்டப்படுகிறார். 19ஆம் ஆண்டின் பிற்பகுதியிலும் 20ஆம் நூற்றாண்டின் முற்பகுதியிலும் அமெரிக்காவின் அரிசோனா பிராந்தியத்தில் சிறை மரங்கள் பயன்படுத்தப்பட்டன. இம்மரங்களில் சில இன்றும் வாழ்கின்றன. ஆத்திரேலியாவிலும் சிறை மரங்கள் பயன்படுத்தப்பட்டன. எடுத்துக்காட்டாக டெர்பி மற்றும் விந்தாமில் உள்ள போப் சிறைச்சாலை மரம்.
மேற்கோள்கள்
பகுப்பு:மரங்கள்
சம்பொவாங்கோ டெல் சர்
சம்பொவாங்கோ டெல் சர் (Zamboanga del Sur) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் பகாடியன் ஆகும். இம்மாகாணம் 1952 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் அந்தோனியோ செரில்லிஸ் (Antonio Cerilles) ஆவார். இதன் மொத்த நிலப்பரப்பளவு 4,499.46 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் சர் மாகாணத்தின் சனத்தொகை 1,010,674 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 25ஆம் மாகாணமாகவும் சனத்தொகையின் அடிப்படையில் 27ஆம் மாகாணமாகவும் காணப்படுகின்றது. இம்மாகாணத்தில் 779 கிராமங்களும், 26 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தில் வாழும் மக்களில் 45 வீதமானோர் இசுலாமியர்க?ள், மேலும் ரோமன் கத்தோலிக்கர்கள் இம்மாகாணத்தில் சிறுபான்மையினராகக் காணப்படுகின்றனர்.
வெளி இணைப்புகள்
அதிகாரபூர்வ இணையத்தளம்
பகுப்பு:பிலிப்பீன்சின் மாகாணங்கள்
சி. எஸ். ஐ துவக்கப் பள்ளி, நத்தம் (திண்டுக்கல் மாவட்டம்)
'''சி. எஸ். ஐ துவக்கப்பள்ளி''' திண்டுக்கல் மாவட்டம் நத்தம் தாலுகாவில் கி.பி. 1879ஆம் ஆண்டு இருபாலர் பள்ளியாகத் துவங்கப்பட்டது. இப்பள்ளி துவங்கப்பட்டு 141 ஆண்டுகள் (2020 இல்) நிறைவடைந்துவிட்டது. இது அரசு உதவிபெறும் பள்ளி ஆகும். இதன் முதல் தலைமைஆசிரியர் ஞானப்பிரகாசம் பிள்ளை ஆவார். இப்பள்ளி மதுரை முகவை திருமண்டலத்திற்கு உட்பட்டது. இப்பள்ளியின் தற்போதைய தாளாளர் அருள்திரு கிங் சாமுவேல் சற்குணம். தலைமை ஆசிரியர் ஞானசெல்வம். (2016 - 2020)
வளர்ச்சி
கி.பி. 1879ஆம் ஆண்டில் கூரைக் கட்டடத்தில் துவங்கப்பட்டது. சிலகாலத்திற்குப்பின் ஓட்டுக்கட்டடத்தில் செயல்பட்டு வந்தது. பின்னர் இப்பள்ளிக் கட்டிடம் 2001 மற்றும் 2013ஆம் ஆண்டு புதுப்பிக்கப்பட்டு, பல வசதிகளுடன் செயல்பட்டுவருகிறது.
வெளியிணைப்புகள்
பகுப்பு:திண்டுக்கல் மாவட்டத்திலுள்ள அரசு உதவி பெறும் பள்ளிகள்
சிவ அம்சம்
சிவ அம்சம் அல்லது சிவாம்சம் என்பது சைவக் கடவுளான சிவபெருமானின் சக்தியினைக் கொண்டவர்கள் ஆவார்கள். அனுமன், வீரபத்திரர், சூரியன், அம்பிகை போன்றவர்கள் சிவபெருமானின் அம்சமாக கருதப்படுகிறார்கள். கடவுள்கள் மட்டுமின்றி பாசுபதர்கள், சுவாமி விவேகானந்தர் போன்றோரையும் சிவாம்சம் பொருந்தியவர்களாக கருதுகிறார்கள்.
அனுமார்
கேசரி - அஞ்சனை ஆகியோருக்கு பிறந்தவர் அனுமான். இவர் பிறப்பிற்காக அஞ்சனை திருமலையில் தவமிருந்தனர். அந்த தவத்தில் மகிழ்ந்த வாயுபகவான், தினமும் ஒரு கனியை அஞ்சனைக்கு அளித்தார். அதில் ஒரு நாள் சிவபெருமானுக்கு வைத்திருந்த பழத்தினை அளித்தார். இதனால் அஞ்சனை கருவுற்றமையால் அனுமார் சிவபெருமானின் அம்சமாகவும், வாயு புத்திரனாகவும் கருதப்படுகிறார்.
அகோர வீரபத்திரர்
அகோர வீரபத்திர் சிவ அம்சமாக கருதப்படுகிறார். அதனால் அனுமந்தபுரம் அகோர வீரபத்திரர் கோயிலில் அவரே மூலவராக இருக்கிறார்.
வெளி இணைப்புகள்
பகுப்பு:சைவ சமயம்
நடுப்பட்டி சிங்காரத்தோப்பு முனீஸ்வரர் கோயில்
நடுப்பட்டி சிங்காரத்தோப்பு முனீஸ்வரர் கோயில் தமிழ்நாட்டில் தர்மபுரி மாவட்டம், நடுப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முனீஸ்வரர் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி இரண்டு காலப் பூசைகள் நடக்கின்றன. சித்திரை மாதம் சித்ராபௌர்ணமி 1 நாள் மட்டும் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராஜூ சுந்தரம்
ராஜூ சுந்தரம் தமிழகத் திரைப்படத்துறை நடிகர், இயக்குநர், நடன இயக்குநர் என பல பரிணாமங்களை கொண்டவராவார். இவர் நடன இயக்குநரான சுந்தரம் மாஸ்டரின் மூத்த மகனும், பிரபு தேவா மற்றும் நாகேந்திர பிரசாத்தின் சகோதரனும் ஆவார்.
பிறப்பு
இவர் பிரபுதேவா மற்றும் நாகேந்திர பிரசாத் ஆகியோருக்கு மூத்த சகோதரன் ஆவார். இவருடைய தந்தை கன்னட மற்றும் தமிழ் திரைப்படங்களில் பணியாற்றிய புகழ்பெற்ற நடன இயக்குனரான சுந்தரம் மாஸ்டர் ஆவார். கன்னட சூப்பர் ஸ்டார் என்று போற்றப்படும் ராஜ் குமாரின் திரைப்படங்களுக்கு இவர் தந்தை நடன இயக்குனராக பணியாற்றியுள்ளார்.
இவருடைய இயற்பெயர் ராஜேந்திர சுந்தரம் என்பதாகும். பின்பு இப்பெயர் ராஜூ சுந்தரம் என்று சுருக்கி அழைக்கப்பெற்றது. இதேபோல இவர் சகோதரரான பிரபு சுந்தரம் - பிரபுதேவா என்றும், நாகேந்திர சுந்தரம் - நாகேந்திர பிரசாத் என்றும் ஆனது.
படங்களில்
இவர் நடன இயக்குனராக இருப்பினும் பல்வேறு திரைப்படங்களில் நடித்துள்ளார். இவர் நடித்த ஜீன்ஸ். ஐ லவ் யூ டா, ஒன் டூ த்ரீ போன்றவை புகழ்பெற்றவை.
வெளி இணைப்புகள்
பகுப்பு:இந்தியத் திரைப்பட இயக்குநர்கள் பகுப்பு:இந்தியத் திரைப்பட நடிகர்கள் பகுப்பு:வாழும் நபர்கள் பகுப்பு:1968 பிறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள்
ஜமீன் எண்டத்தூர் தேவராஜப்பெருமாள் கோயில்
ஜமீன் எண்டத்தூர் தேவராஜபெருமாள் கோயில் தமிழ்நாட்டில் காஞ்சிபுரம் மாவட்டம், ஜமீன் எண்டத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தேவராஜபெருமாள், பெருந்தேவியார் சன்னதிகளும், கருடாழ்வார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஆணி மாதம் திருமஞ்சனம் முக்கிய திருவிழாவாக நடைபெறுகிறது. புரட்டாசி மாதம் கருடசேவை திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நெவர் ஹேவ் ஐ எவர்
நெவர் ஹேவ் ஐ எவர் (Never Have I Ever) என்பது அமெரிக்க நாட்டு வயது வருவோருக்கான விடலைப் பருவ நகைச்சுவை நாடகம் ஆகும். இந்த தொடரை மிண்டி காலிங் மற்றும் லாங் ஃபிஷர் ஆகியோர் இணைந்து தயாரிக்க, மைத்ரேயி இராமகிருஷ்ணன், பூர்ணா ஜெகன்நாதன், ரிச்சா மூர்ஜனி, ஜாரன் லெவிசன் போன்ற பலர் நடித்துள்ளார்கள்.
இது ஏப்ரல் 27, 2020 அன்று நெற்ஃபிளிக்சு என்ற இணையத்தில் வெளியிடப்பட்டது. மேலும் இது ஒரு தமிழ் அமெரிக்க உயர்நிலைப் பள்ளி மாணவி தனது தந்தையின் மரணத்தைக் கையாளும் பிரச்சனைகளை விளக்குகின்றது. இந்தத் தொடர் மக்களிடையே நேர்மறையான விமர்சனங்களைப் பெற்று வெற்றியடைத்துள்ளது. இந்த தொடரின் இரண்டாம் பருவம் 15 ஜூலை 2021 இல் வெளியானது.
கதை சுருக்கம்
கலிபோர்னியாவின் ஷெர்மன் ஓக்ஸ் நகரைச் சேர்ந்த 15 வயது தமிழ் குடும்பத்தை சேர்ந்த சிறுமி தேவி விஸ்வகுமார் (மைத்ரேயி இராமகிருஷ்ணன்) அவர்களைச் சுற்றி கதை நகர்கின்றது.
தேவி விஷ்வகுமாரின் தந்தை மோகன் (செந்தில் ராமமூர்த்தி) இறந்துவிட அதன் அதிர்ச்சியில் அவளின் இரு கால்களும் செயலிழந்துவிடுகின்றன. நாட்காலியிலே முடங்குகிறது அவளது பள்ளிக்காலம். இதனால் கேலிக்கு உள்ளாகும் தேவி, புதுக் கல்வியாண்டைத் தனதாக்கப் பள்ளியின் அழகான மாணவனை சந்திக்க செய்ய முயற்சி செய்வதுதான் கதை. ஆனால் கண்டிப்பான அம்மா நளினி (பூர்ணா ஜெகன்நாதன்), நண்பர்கள், குடும்பம் மற்றும் உணர்வுகளுக்கு நடுவில் இவள் எப்படி நினைத்ததை வெற்றிகொள்கின்றாள் என்பதை இக் கதை விளக்குகின்றது.
படப்பிடிப்பு
இந்தத் தொடர் 2019 ஆம் ஆண்டில் படமாக்கப்பட்டது, 2019 அக்டோபர் 31 ஆம் தேதி தயாரிப்பு முடிவடைந்தது.
வரவேற்பு
அழுகிய தக்காளிகள் என்ற இணையம் இந்தத் தொடர் 50 மதிப்புரைகளின் அடிப்படையில் 96% ஒப்புதல் மதிப்பீட்டைக் கொண்டுள்ளது, சராசரியாக 7.8 / 10 மதிப்பீட்டைக் கொண்டுள்ளது. மெட்டாக்ரிடிக் என்ற இணையத்தில் 18 மதிப்புரைகளின் அடிப்படையில் 100 இல் 80 மதிப்பெண்களைக் கொண்டுள்ளது, இது "பொதுவாக சாதகமான மதிப்புரைகளைக் குறிக்கிறது.
வெளிப்புற இணைப்புகள்
பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:நெற்ஃபிளிக்சு அசல் நிகழ்ச்சிகள் பகுப்பு:விடலைப் பருவ தொலைக்காட்சி தொடர்கள் பகுப்பு:2020 இல் தொடங்கிய தொலைக்காட்சி நிகழ்ச்சிகள் பகுப்பு:2021 இல் தொடங்கிய தொலைக்காட்சி நிகழ்ச்சிகள்
நீரஜ் சோப்ரா
2016 ஆம் ஆண்டில் 20 வயதிற்குக் குறைவானோருக்கான உலக வாகையாளர் போட்டிகளில் ஈட்டி எறிதல் போட்டியில் 86.48 மீ தூரம் எறிந்து இளையோருக்கான உலக சாதனையை ஏற்படுத்தினார். 2018 ஆசிய விளையாட்டுப் போட்டிகளில் தொடக்க விழாவில் சோப்ரா இந்தியாவுக்கான கொடி ஏந்துவதற்காகத் தேர்ந்தெடுக்கப்பட்டார், இது அவரது முதலாவது ஆசிய விளையாட்டுப் போட்டியாகும். 2018 ஆசிய விளையாட்டுப் போட்டிகளில் 88.06 மீ தூரம் ஈட்டி எறிந்து இந்தியாவுக்காகத் தங்கப் பதக்கம் பெற்றார். 2018 காமன்வெல்த் விளையாட்டுப் போட்டிகளில் தங்கப் பதக்கம் வென்றார். 2021 ஆம் ஆண்டில் தோக்கியோவில் நடைபெற்ற 2020 ஒலிம்பிக் போட்டிகளில் சோப்ரா 87.58 மீ தூரம் ஈட்டி எறிந்து தங்கப் பதக்கம் பெற்றார்.
நீரஜ் சோப்ரா ஒலிம்பிக் போட்டிகளில் தனிநபர் தங்கப் பதக்கம் வென்ற இரண்டு இந்தியர்களில் ஒருவர், அத்துடன் ஒரு தனிநபர் நிகழ்வில் இளையோருக்கான தங்கம் வென்ற இந்தியர், மற்றும் ஒலிம்பிக் அறிமுகத்தில் தங்கம் வென்ற முதலாவது இந்திய வீரர், ஒலிம்பிக் தங்கம் வென்ற மிக இளைய இந்திய வீரர் ஆகிய பெருமைகளைப் பெற்றார்.
2020 டோக்கியோ ஒலிம்பிக் போட்டியில்
இவர் 2020 டோக்கியோ ஒலிம்பிக்கில் ஈட்டி எறிதல் விளையாட்டில், 7 ஆகத்து 2021 அன்று 87.58 மீட்டர் நீளத்திற்கு ஈட்டி எறிந்து தங்கப் பதக்கம் வென்றார்.
மேற்கோள்கள்
பகுப்பு:1997 பிறப்புகள் பகுப்பு:வாழும் நபர்கள் பகுப்பு:அரியானா நபர்கள் பகுப்பு:இந்தியத் தடகள வீரர்கள் பகுப்பு:இந்திய ஒலிம்பிக் தடகள வீரர்கள் பகுப்பு:இந்திய ஒலிம்பிக் வீரர்கள் பகுப்பு:அருச்சுனா விருது பெற்றவர்கள் பகுப்பு:ஒலிம்பிக் போட்டியாளர்கள் பகுப்பு:ஒலிம்பிக் தங்கப் பதக்கம் பெற்றவர்கள் பகுப்பு:இந்தியப் படைத்துறையினர் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள்
ஹரால்ட் கிப்பன்ஸ்
ஹரால்ட் கிப்பன்ஸ்  (Harold Gibbons , பிறப்பு: அக்டோபர் 8, 1904, இறப்பு: பிப்ரவரி 16 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 383 முதல்தர துடுப்பாட்டப் போட்டிகளில் கலந்து கொண்டுள்ளார். 1927-1946 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹரால்ட் கிப்பன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1973 இறப்புகள் பகுப்பு:பிளேயர்ஸ் துடுப்பாட்டக்காரர்கள்
மெரி பிக்ஃபோர்ட்
மெரி பிக்ஃபோர்ட் (ஆங்கிலம்: Mary Pickford) (ஏப்ரல் 8, 1892 - மே 29, 1979) கனடாவில் பிறந்த அமெரிக்க திரைப்பட நடிகையும் தயாரிப்பாளரும் ஆவார். அமெரிக்க பிலிம் இன்ஸ்டிடியூட்டின் சிறந்த நடிகை பட்டியலில் இவர் 24ஆவது இடத்தில் உள்ளார்.
மேலும் படிக்க
பகுப்பு:அமெரிக்க நடிகைகள் பகுப்பு:1892 பிறப்புகள் பகுப்பு:1979 இறப்புகள் பகுப்பு:சிறப்பு அகாதமி விருதை பெற்றவர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:சிறந்த நடிகைக்கான அகாதமி விருதினை வென்றவர்கள் பகுப்பு:அமெரிக்கத் திரைப்பட இயக்குநர்கள்
பிரொக்டர் அன்ட் கேம்பிள்
ப்ராக்டர் & கேம்பிள் கம்பெனி., இது பி & ஜி(P&G) எனப் பரவலாக அறியப்படும், ஒரு அமெரிக்க பன்னாட்டு நிறுவனம் ஆகும். இது பல தேசங்களில் நுகர்வோர் பொருட்களை விற்பனை செய்கிறது. இந்த நிறுவனத்தின் தலைமையிடம் டவுன்டவுன் சின்சினாட்டியில் உள்ளது, இது ஒகையோ மாநிலத்தில் 1837ஆம் ஆண்டு பிரிட்டிஷ் அமெரிக்க பிரஜையான  வில்லியம் ப்ராக்டர் மற்றும் ஐரிஷ் அமெரிக்கரான ஜேம்ஸ் கேம்பிள் ஆகிய இரண்டு நபர்களால் சேர்ந்து நிறுவப்பட்டது. இது முதன்மையாக  துப்புரவு பொருட்கள், தனிநபர் பராமரிப்பு மற்றும் சுகாதாரப் பொருட்கள் விற்பனையில் கவனம் செலுத்துகிறது. பிரிங்கில்ஸ் தயாரிப்பினை  கெல்லாக்   நிறுவனத்திற்கு விற்பனை செய்வதற்கு முன்பு, இதன் போர்ட்ஃபோலியோவில்  உணவுகள்,  தின்பண்டங்கள் மற்றும் பானங்களின் விற்பனையும் இருந்தது.
2014 ஆம் ஆண்டில், பி & ஜியின் விற்பனை 83.1 பில்லியன் டாலர் ஆகும். ஆகஸ்ட் 1, 2014 அன்று, பி & ஜி நிறுவனமானது நிறுவனத்தின் மொத்த இலாபத்தில் 95% லாபம் அளிக்கும் 65 பிராண்டுகள் மீது கவனத்தை செலுத்துவதற்காக, மற்ற 100 பிராண்டுகளை அதன் தயாரிப்புக் குழுவிடம் இருந்து கைவிடுவதாக அறிவித்தது. அக்டோபர் 31, 2015 வரை நிறுவனத்தின் தலைவர் மற்றும் தலைமை நிர்வாக அதிகாரியாக இருந்த ஏ.ஜி. லாஃப்லே, எதிர்காலத்தில் பி & ஜி ஆனது "முன்னணி பிராண்டுகளை நிர்வகிக்க மிகவும் எளிமையான, மிகவும் சிக்கலற்ற நிறுவனமாக இருக்கும்" என்றார்.
வரலாறு
ஐக்கிய இராச்சியத்தில் பிறந்த மெழுகுவர்த்தி உற்பத்தியாளர் வில்லியம் ப்ராக்டர், மற்றும் அயர்லாந்தில் பிறந்த சோப் உற்பத்தியாளர் ஜேம்ஸ் கேம்பிள், இருவரும் தத்தம் நாட்டிலிருந்து அமெரிக்காவிற்கு குடியேறினர். அவர்கள் முதலில் சின்சினாட்டியில் வசித்தனர். பின்னர் அவர்கள் ஒரே குடும்பத்திலிருந்து சகோதரிகள் ஒலிவியா மற்றும் எலிசபெத் நோரிஸ் ஆகியோரை திருமணம் செய்தபொழுது சந்தித்தனர். திருமணத்திற்கு பிறகு, அவர்களது மனைவியின் தந்தை அலெக்சாண்டர் நோரிஸ், ஒரு கூட்டத்தினை ஏற்பாடு செய்து இவர்கள் இருவரும் இணைந்து தொழில் நடத்த வற்புறுத்தினார். இதன் விளைவாக, 1837 அக்டோபர் 31 ம் தேதி, ப்ராக்டர் & கேம்பிள் நிறுவனம் உருவாக்கப்பட்டது.
1858-1859 ஆம் ஆண்டில், விற்பனை $1மில்லியனாக உயர்ந்தது. அந்த கட்டத்தில், சுமார் 80 ஊழியர்கள் பி & ஜீக்காக வேலை செய்தார்கள். அமெரிக்க உள்நாட்டுப் போர் காலத்தில், அமெரிக்க இராணுவத்திற்காக சோப்பு மற்றும் மெழுகுவர்த்தி வழங்குவதற்கான ஒப்பந்தங்களை நிறுவனம் பெற்றது. யுத்தகால விற்பனையின் மூலம் அதிகரித்த இலாபத்துடன் கூடுதலாக, நாடு மூழுவதுமுள்ள வீரர்களுக்கு பி & ஜீயின் தயாரிப்புகள் அறிமுகம் ஆனது.
1880 களில், ப்ரொக்டர் & கேம்பிள் ஒரு புதிய தயாரிப்பை விற்பனை செய்யத் தொடங்கியது, அது ஐவரி என்றழைக்கப்பட்ட தண்ணீரில் மிதக்கும் ஒரு மலிவான சோப்பு ஆகும். 1887 ஆம் ஆண்டில் வில்லியம் ப்ரெக்டரின் பேரனான வில்லியம் ஆர்க்கெட் ப்ரோட்சர், நிறுவன ஊழியர்களுக்கான லாபம்-பகிர்வு திட்டத்தைத் துவங்கினார். தொழிலாளர்களுக்கு ஒரு நிறுவனத்தின் பங்குகளைக் கொடுப்பதன் மூலம் வேலை நிறுத்தத்தினை தவிர்க்கலாம் என்று அவர் கருதினார்.
இயக்கம்
2016 ஜீலை 1ன் படி, இந்த நிறுவனத்தின் கட்டமைப்புகளை பத்து பிரிவுகள் மற்றும் ஆறு விற்பனை மற்றும் சந்தை நிறுவனங்களாக வகைப்படுத்தலாம்.
இந்த நிறுவனத்தின் உற்பத்தி தொழிற்சாலைகள் பின்வரும் நாடுகளில் இயங்குகிறது:
வெளிப்புற இணைப்புகள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள் பகுப்பு:பன்னாட்டுப் பெருநிறுவனங்கள்
மொன்றோவியா
மொன்றோவியா (Monrovia), மேற்கு ஆபிரிக்க நாடான லைபீரியாவின் தலைநகரமும் மிகப்பெரிய நகரமும் ஆகும். அத்திலாந்திக் பெருங்கடலின் கரையிலுள்ள இந்நகரம் மொண்செராடோ கவுண்டியினுள் அமைந்திருந்தாலும் தனியாக நிர்வகிக்கப்படுகிறது. பெரிய மொன்ரோவியா மாவட்டம் எனும் மாநகர நிர்வாகப் பிரதேசம், 2008 மக்கட்தொகைக் கணக்கெடுப்பின் படி 1,010,970 மக்களைக் கொண்டுள்ளது. இது லைபீரியாவின் மக்கட்தொகையில் 29% ஆகும். நாட்டின் கலாச்சார, அரசியல் மற்றும் நிதியியல் மையமாக இந்நகரம் விளங்குகின்றது.
1822இல் உருவாக்கப்பட்ட இந்நகரம் அப்போதைய அமெரிக்க அதிபரான ஜேம்ஸ் மன்ரோவைக் கௌரவிக்கும் முகமாக அவரது பெயரைக் கொண்டுள்ளது. அமெரிக்க அதிபர் ஒருவரின் பெயரில் விளங்கும் இரு தேசியத் தலைநகரங்களில் இது ஒன்றாகும். மற்றையது வாசிங்டன், டி. சி. ஆகும்.
மேற்கோள்கள்
பகுப்பு:லைபீரியா பகுப்பு:ஆப்பிரிக்கத் தலைநகரங்கள்
பெலிகேனிடே
பெலிகேனிடே (Pelecanidae) என்பது பெலகானியில் உள்ள பெலகானிபார்ம்சு பறவைகளின் குடும்பமாகும்., இதில் மூன்று பேரினங்கள் உள்ளன. இவற்றில் இரண்டு (ஈயோபிலெகானசு மற்றும் மியோபெலெகனசு) அழிந்துபோன பேரினங்களாகும். தற்போதுள்ள வாழ்ந்துகொண்டிருக்கும் பேரினம்பெலெக்கானசு ஆகும்.
இயோசீனின் பிற்பகுதியிலிருந்து (பிரியபோனியன்) பெலகானிடுகள் உள்ளன. இவை இன்றும் உள்ளன.
மேலும் காண்க
பகுப்பு:பறவைக் குடும்பங்கள் பகுப்பு:பெலிகனிபார்மசு
வெள்ளியம்பதி ஊராட்சி
வெள்ளியம்பதி ஊராட்சி (Velliampathy Gram Panchayat), தமிழ்நாட்டின் திருப்பூர் மாவட்டத்தில் உள்ள ஊத்துக்குளி வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1417 ஆகும். இவர்களில் பெண்கள் 718 பேரும் ஆண்கள் 699 பேரும் உள்ளனர்.
கழுகு (2012 திரைப்படம்)
கழுகு 2012ல் வெளிவந்த தமிழ்த் திரைப்படமாகும். இத்திரைப்படத்தினை சத்யசிவா இயக்கியிருந்தார். கிருஷ்ணா குலசேகரன், பிந்து மாதவி, கருணாஸ், தம்பி ராமையா ஆகியோர் முக்கிய கதாப்பாத்தரத்தில் நடித்திருந்தனர்.
வெள்ளியம்பதி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கழுகு (2012 திரைப்படம்)
வெளி இணைப்பு
பகுப்பு:இந்தியத் தமிழ்த் திரைப்படங்கள் பகுப்பு:2012 தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஆர்யா நடித்துள்ள திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:சிவகார்த்திகேயன் நடித்த திரைப்படங்கள் பகுப்பு:ராதிகா நடித்த திரைப்படங்கள்
வெள்ளியம்பதி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நோமண்டி சண்டை
நோமண்டி சண்டை (தமிழக வழக்கு: நார்மாண்டி சண்டை, Battle of Normandy) அல்லது நார்மாண்டி போர்த்தொடர் (Normandy Campaign) என்பது பின்வருவற்றைக் குறிக்கிறது:
பகுப்பு:பக்கவழி நெறிப்படுத்தல்
ராபின் மெக்கிலாசன்
அலத்தார் உரொபின் மெக்கிலாசன் (Alastair Robin McGlashan, அலஸ்டர் ரொபின் மெக்கிலாசன், இறப்பு: சூன் 19, 2012 ) ஆங்கிலேயத் தமிழறிஞரும், கிரேக்க செவ்வியல் அறிஞரும், ஆங்கிலிக்கக் கிறித்தவ மதகுருவும் ஆவார். இவர் சேக்கிழாரின் பெரியபுராணத்தை, அதில் அடங்கியுள்ள 4281 பாடல்களையும் எளிய ஆங்கில உரைநடையில் மொழியாக்கம் செய்து வெளியிட்டவர்.
மெக்கிலாசன் ஒக்ஸ்போர்டு பல்கலைக்கழகத்தில் செவ்வியலும், கேம்பிறிட்ஜில் இறையியலும் படித்தார். பின்னர் தென்னிந்தியாவில் 10 ஆண்டுகள் இறையியலில் குருத்துவப் பணியாற்றினார். இங்கு அவர் தமிழ் மொழியையும், தமிழ்ப் பண்பாட்டையும் கற்றுத் தேர்ந்தார். பின்னர் இங்கிலாந்து திரும்பி மனநோய் மருத்துவமனை ஒன்றில் மதகுருவாகவும் யுங்கியன் ஆய்வாளராகவும் பணியாற்றினார்.
தனது சேவைகளில் இருந்து இளைப்பாறிய பின்னர் மெக்கிலாசன் பிரித்தானியா, உருசியா, போலந்து, மற்றும் தென்னிந்தியாவில் வசியத் துயில் முறை மருத்துவக் கல்வித் திட்டத்தில் இணைந்து சேவையாற்றினார். இவரது மூதாதையருள் ஒருவர் வடமொழிகளுக்கான ஒப்பீட்டு இலக்கண நூலொன்றை பிரித்தானிய இந்தியா காலத்தில் பதிப்புத்துள்ளார்.
மேற்கோள்கள்
பகுப்பு:தமிழ் வளர்த்த பிற மொழியினர் பகுப்பு:2012 இறப்புகள் பகுப்பு:கிறித்தவ போதகர்கள் பகுப்பு:1933 பிறப்புகள்
கலப்பைப்பட்டி தில்லை வனத்தம்மன் மற்றும் முப்பிடாரியம்மன் கோயில்
கலப்பைப்பட்டி தில்லை வனத்தம்மன் மற்றும் முப்பிடாரியம்மன் கோயில் தமிழ்நாட்டில் தூத்துக்குடி மாவட்டம், கலப்பைப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தில்லை வனத்தம்மன், முப்பிடாரியம்மன் சன்னதிகளும், முப்பிடாரியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் 10 நாட்கள் தசரா திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சூர்யகாந்தம்
சூர்யகாந்தம் கருநாடக இசையின் 17 வது மேளகர்த்தா இராகமாகும். அசம்பூர்ண மேள பத்ததியில் 17 வது இராகத்தின் பெயர் சாயாவதி.
இலக்கணம்
thumb|right|250px|சூர்யகாந்தம் சுரங்கள் C யிலிருந்து தொடக்கம்
ஜன்ய இராகங்கள்
சூர்யகாந்தத்தின் ஜன்ய இராகங்கள் இவை.
குறிப்புகள்
பகுப்பு:மேளகர்த்தா இராகங்கள்
எசுஎசு மியூசிக்கு
எஸ்எஸ் மியூசிக்கு என்பது 'மீடியா பிரைவேட் லிமிடெட்' நிறுவனத்திற்கு சொந்தமான இசை செய்மதித் தொலைக்காட்சி சேவை ஆகும். இந்த அலைவரிசை ஏப்ரல் 14, 2001 ஆம் ஆண்டு முதல் சென்னையை தலைமையகமாகக் கொண்டு தமிழ், தெலுங்கு, மலையாளம் மற்றும் கன்னடம் போன்ற மொழிகளில் இயங்கி வருகின்றது.
இந்த அலைவரிசையில் இந்திய மொழி பாடல்களுடன் ஐக்கிய அமெரிக்கா, ஐக்கிய இராச்சியம் மற்றும் ஐரோப்பா பகுதிகளில் இருந்து முக்கிய சர்வதேச இசையையும் ஒளிபரப்புகிறது. 2004 ஆம் ஆண்டில் 'எம்டிவி சவுத்' என அறிமுகப்படுத்துவதற்காக எம்டிவி இந்திய நிறுவனத்தை கையகப்படுத்த அணுகியது, ஆனால் ஒப்பந்தம் தோல்வியடைந்தது.
வரலாறு
எஸ்எஸ் மியூசிக் என்பது 'தெற்கு மசாலா இசை' என்ற அர்த்தம் ஆகும். இது ஏப்ரல் 14, 2001 அன்று ஒரு தூய இசை பொழுதுபோக்கு அலைவரிசையாக தொடங்கப்பட்டது. ஆங்கிலம் அவர்களின் தொடர்பு மொழியாகவும், முக்கியமாக தமிழ், தெலுங்கு, மலையாளம் மற்றும் கன்னடம் ஆகிய பன்மொழி வடிவத்திலும் முக்கியமாக இந்தியாவின் தென்னிந்திய மக்களை இலக்கு வைத்து ஆரம்பிக்கப்பட்டுள்ளது.
வெளி இணைப்புகள்
பகுப்பு:2001 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை பகுப்பு:இசை தொலைக்காட்சி அலைவரிசைகள் பகுப்பு:கன்னடத் தொலைக்காட்சி அலைவரிசைகள் பகுப்பு:தெலுங்கு மொழி தொலைக்காட்சி அலைவரிசைகள்‎ பகுப்பு:மலையாள மொழி தொலைக்காட்சி அலைவரிசைகள்
நிலத்தோற்ற நகர்ப்புறவியம்
நிலத்தோற்ற நகர்ப்புறவியம் (Landscape urbanism) என்பது, நகர்ப்புறத் திட்டமிடலின் ஒரு கோட்பாடு ஆகும். கட்டிடங்களை வடிவமைப்பதின் ஊடாக அன்றி, நகரின் நிலத்தோற்றத்தை வடிவமைப்பதின் ஊடாகவே நகரங்களைச் சிறப்பாக ஒழுங்கமைக்கலாம் என்பது இதன் கொள்கை. இக்கோட்பாடு தொடர்பில், நிலத்தோற்ற நகர்ப்புறவியம் என்னும் பொருள் கொண்ட "Landscape Urbanism" (லான்ட்ஸ்கேப் ஏர்பனிசம்) என்னும் ஆங்கிலத் தொடர் 1990களில் முதன் முதலில் தோன்றியது. அதைத் தொடர்ந்து இத்தொடர் பல்வேறுபட்ட பயன்பாடுகளுக்கு உட்பட்டது. ஆனால், பெரும்பாலும் புதிய நகர்ப்புறவியத்தின் தோல்விகளுக்குப் பின்-நவீனத்துவத்தின் ஒரு பதிலாக இது பார்க்கப்பட்டது.
இவற்றையும் பார்க்கவும்
பகுப்பு:நகர்ப்புறவியம்
நொச்சலூர் ஊராட்சி
நொச்சலூர் ஊராட்சி (Nochalur Gram Panchayat), தமிழ்நாட்டின் விழுப்புரம் மாவட்டத்தில் உள்ள மேல்மலையூர் வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3137 ஆகும். இவர்களில் பெண்கள் 1561 பேரும் ஆண்கள் 1576 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சி. ஆர். கண்ணன்
'''சி. ஆர். கண்ணன்''' (இறப்பு: ஜூலை 9, 2009, அகவை 79) முதுபெரும் பத்திரிகையாளரும் எழுத்தாளரும் ஆவார். அபர்ணா நாயுடு என்ற புனைப்பெயரில் பல தொடர்கதைகள், மற்றும் சிறுகதைகளை எழுதியுள்ளார்.
வாழ்க்கைக் குறிப்பு
தமிழ்நாடு, கடலூர் மாவட்டம், மஞ்சக்குப்பத்தில் பிறந்தவர் கண்ணன். முறையாக நடனம் பயின்று, திரைப்படத் துறையின் மூலம் கலையுலக வாழ்க்கையைத் தொடங்கிய அவர், தினமணிக் கதிரில் உதவி ஆசிரியராகச் சேர்ந்து பத்திரிகையாளராக மாறியவர்.
பத்திரிகையாளர் சாவியால் அவருக்கு சூட்டப்பட்ட புனைபெயர் "அபர்ணா நாயுடு". இப்பெயரில் அவர் எழுதிய பல சிறுகதைகள் மற்றும் தொடர் கதைகள், தினமணி கதிர், கல்கி, சாவி, குங்குமம் மற்றும் பல முன்னணி இதழ்களில் வெளியாகியுள்ளன.
"சகுந்த்" என்கிற புனைபெயரில் ஓவியர் ஜெயராஜும், சி.ஆர். கண்ணனும் இணைந்து தினமணிக் கதிரில் வாராவாரம் தொடர்ந்து எழுதிய ஒரு பக்கக் கதைகள் எழுதினர். அவரது கதையான "பகடை பன்னிரண்டு" திரைப்படமாக கமலகாசன் உள்ளிட்ட முன்னணிக் கலைஞர்கள் நடிப்பில் வெளி வந்தது.
இஅவரது மொழிபெயர்ப்புச் சிறுகதைகள் "தற்கால ஜெர்மானிய சிறுகதைகள்" என்ற தொகுப்பாக வெளிவந்தன.
மறைவு
சிறிது காலம் உடல் நலமின்றி இருந்த கண்ணன், சென்னை பெசன்ட் நகரிலுள்ள அவரது வீட்டில் வியாழக்கிழமை (9/7/09) காலை உயிரிழந்தார். அவருக்கு ஒரு மகன், ஒரு மகள் உள்ளனர்.
மேற்கோள்கள்
பகுப்பு:தமிழக எழுத்தாளர்கள் பகுப்பு:2009 இறப்புகள் பகுப்பு:கடலூர் மாவட்ட நபர்கள்
பினு சதானந்தன்
பினு சதானந்தன் (Binu Sadanandan) (பிறப்பு 23 சூலை) ஒரு இந்திய திரைப்பட இயக்குனரும், திரைக்கதை எழுத்தாளரும், மலையாளத் திரையுலகில் பணியாற்றியதற்காக மிகவும் பிரபலமானவர்.
பினு 2014 ஆம் ஆண்டு இதிகாசா என்றத் திரைப்படத்தின் மூலம் அறிமுகமானார். பின்னர் ஸ்டைல் (2016 படம்) (2016) என்ற தனது இரண்டாவது படத்தை இயக்கினார். இராஜேசு அகஸ்டின் தயாரித்த இதிஹாசா வெளியான பிறகு பினு பிரபலமடைந்தார்.
சொந்த வாழ்க்கை
இவர், கே.சதானந்தன், இராதாமணி ஆகியோருக்கு பிறந்தார். இவர் தனது குழந்தைப் பருவத்தை எர்ணாகுளத்தில் உள்ள காலடியில் கழித்தார். காலடியின் சிறீ சங்கரா கல்லூரியில் இந்தியில் இளங்கலை பட்டம் பெற்றார். இவருக்கு கீது என்பவருடன் திருமணம் நடந்தது. இவர்களுக்கு இரண்டு குழந்தைகள் உள்ளனர்.
வெளி இணைப்புகள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:எர்ணாகுளம் மாவட்ட நபர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:மலையாள நபர்கள் பகுப்பு:மலையாளத் திரைப்பட இயக்குநர்கள்
ஓசுமியம் அயோடைடு
ஓசுமியம் அயோடைடு (Osmium iodide) OsIn என்ற மூலக்கூற்று வாய்ப்பாட்டில் அமைந்த எந்த்வோர் ஓசுமியம் சேர்மத்தையும் குறிக்கும். பல ஓசுமியம் அயோடைடுகள் இருப்பதற்கான சாத்தியம் இருந்தாலும் ஓசுமியம் டெட்ரா அயோடைடு மட்டுமே எக்சு கதிர் படிகவியல் ஆய்வுகளில் சரிபார்க்கப்பட்டுள்ளது.
ஓசுமியம்(I) அயோடைடு
ஓசுமியம்(I) அயோடைடு என்பது OsI என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமியம் டெட்ராக்சைடுடன் ஐதரோ அயோடிக் அமிலத்தைச் சேர்த்து கார்பன் டை ஆக்சைடு சூழலில் தண்ணீரில் சூடேற்றப்பட்டால் ஓசுமியம்(I) அயோடைடு உருவாகிறது. சாம்பல் நிறத்தில் படிக உருவமற்ற உலோகமாக இது காணப்படுகிறது.
ஓசுமியம்(II) அயோடைடு
ஓசுமியம்(II) அயோடைடு என்பது OsI2 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமியம் டெட்ராக்சைடுடன் ஐதரோ அயோடிக் அமிலத்தைச் சேர்த்து நைட்ரசன் முன்னிலையில் 250 பாகை செல்சியசு வெப்பநிலையில் வினைபுரியச் செய்தால் கருப்பு நிற திண்மமாக இது உருவாகிறது.: நீருடன் தொடர்பு கொள்ள நேரிட்டால் ஓசுமியம்(II) அயோடைடு சிதைவடைகிறது.
ஓசுமியம்(III) அயோடைடு
ஓசுமியம்(IV) அயோடைடு OsI4 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமிக் அமிலத்துடன் (H4OsO6) ஐதரோ அயோடிக் அமிலத்தைச் சேர்த்து வினைபுரியச் செய்தால் ஓசுமியம்(IV) அயோடைடு உருவாகிறது. ஆனால் மீண்டும் தயாரிக்க முற்படுகையில் ஈரைதரோ ஆக்சோனியம் ஆறயோடோ ஓசுமேட்டு உருவானது. இதை சூடுபடுத்தினால் ஓசுமியம்(IV) அயோடைடுக்குப் பதிலாக ஓசுமியம்(I) அயோடைடு, ஓசுமியம்(II) அயோடைடு, ஓசுமியம்(III) அயோடைடுகள் மட்டுமே கிடைக்கின்றன.
மேற்கோள்கள்
பகுப்பு:ஓசுமியம் சேர்மங்கள் பகுப்பு:அயோடைடுகள்
கொண்டாநகரம், திருநெல்வேலி மாவட்டம்
கொண்டாநகரம் இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் மானூர் ஒன்றியத்தில் உள்ள ஊராட்சி. இது திருநெல்வேலி (சட்டமன்றத் தொகுதி)யின் கீழே வருகிறது.
இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா இந்துக் கல்லூரி, பேட்டை ஆகும்.
சான்றுகள்
பகுப்பு:திருநெல்வேலி மாவட்டத்திலுள்ள கிராமங்கள்
உபதலை ஊராட்சி
உபதலை ஊராட்சி (Hubbathalai Gram Panchayat), தமிழ்நாட்டின் நீலகிரி மாவட்டத்தில் உள்ள குன்னூர் வட்டாரத்தில் அமைந்துள்ளது. இந்த ஊராட்சி, குன்னூர் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11091 ஆகும். இவர்களில் பெண்கள் 5684 பேரும் ஆண்கள் 5407 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நீலகிரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாப்பாகுடி ஊராட்சி
பாப்பாகுடி ஊராட்சி (Pappagudi Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்புவனம் வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1009 ஆகும். இவர்களில் பெண்கள் 506 பேரும் ஆண்கள் 503 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹெர்பெர்ட் கிப்பன்ஸ்
ஹெர்பெர்ட் கிப்பன்ஸ் (Herbert Gibbons , பிறப்பு: மார்ச்சு 12, 1905, இறப்பு: சனவரி 13 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். (1925-1928 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹெர்பெர்ட் கிப்பன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:1963 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
லோலிதம்
லோலிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியைந்தாவது சிவதாண்டவம்.
கைகளை மார்புக்கு நேராக மலர்ந்த தாமரை போல் அமைத்து கால்களை ஸ்வஸ்திகமாக வைத்து,சிறிது சாய்ந்த முகத்தோடு ஆடுவது லோலிதம் என்று அழைக்கப்படுகிறது.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
அமைதிக்கான அடம்ஸ் பரிசு
வெளி இணைப்புகள்
பகுப்பு:பரிசுகளும் விருதுகளும் பகுப்பு:அமைதிப் பரிசுகள்
உயர்திரு 420
உயர்திரு 420 2011ல் வெளிவந்த திரைப்படமாகும். இதனை எஸ். பிரேம்நாத் இயக்கியிருந்தார். இத்திரைப்படத்தில் சினேகன், மேகனா ராஜ், வசீகரன், அக்சரா கௌடா ஆகியோர் முக்கிய கதாப்பாத்திரங்களில் நடித்திருந்தனர்.
ஆதாரம்
பகுப்பு:இந்தியத் தமிழ்த் திரைப்படங்கள் பகுப்பு:2011 தமிழ்த் திரைப்படங்கள்
அலிபாபாவும் 40 திருடர்களும் (1941 திரைப்படம்)
அலிபாபாவும் 40 திருடர்களும் 1941-ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, கே. எஸ். மணி இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், டி. ஏ. மதுரம் மற்றும் பலரும் நடித்திருந்தனர். கே. பி. காமாட்சி, மற்றும் யானை வைத்தியநாதையர் ஆகியோர் எழுதிய பாடல்களுக்கு என். எஸ். பாலகிருஷ்ணன் இசையமைத்திருந்தார். நடனங்களை எம். ஜெயசங்கர் இயக்கியிருந்தார். இத்திரைப்படம் 1941 மார்ச் 15 இல் வெளியிடப்பட்டது. வணிக அளவில் இது வெற்றி பெறவில்லை. இதன் பிரதிகளும் கிடைக்கவில்லை.
கதைச் சுருக்கம்
பாக்தாத் நகரத்தில் பரமலோபியான காசீம் (கே. ஹிரண்யா) என்ற தனவந்தன் வசித்து வருகிறான். அவன் தனது மனைவியின் துர்ப்போதனைகளைக் கேட்டு, தாயையும் (எம். ஜெயலட்சுமி) தம்பி அலிபாபாவையும் (என். எஸ். கிருஷ்ணன்) வீட்டிலிருந்து துரத்தி விடுகிறான். இருவரும் ஒரு சிறு வீட்டில் வசித்து வருகிறார்கள். பணக்காரனான காசீம் வீட்டில் அடிமைகள் இருக்கின்றனர். அவர்களில் மார்ஜியானா (டி. ஏ. மதுரம்) என்பவள் மிகவும் அழகானவள். காசீம் அவளை அடைய முயற்சி செய்கிறான். ஆனால், அவள் அவனை வெறுத்து ஒதுங்குகிறாள். அலிபாபாவும் மார்ஜியானாவும் ஒருவரை ஒருவர் நேசிக்கிறார்கள். ஒரு நாள் அவர்கள் இருவரும் ஆனந்தமாய்ப் பொழுதுபோக்கிக் கொண்டிருப்பதைக் காசீம் கண்டு, அவன் அலிபாபாவை அடித்து உதைத்து விரட்டுகிறான். பிறகு மார்ஜியானாவுக்குப் புத்திமதி சொல்லி அழைத்துச் செல்லுகிறான்.
அலிபாபா தன் தாயிடம் ஓடி நடந்தவற்றைக் கூறுகிறான். பிறகு அவள் கூறியபடி தன் நண்பன் காதருடன் புறப்பட்டு, மாமன் வீட்டுக்குப் போகிறான். போகும்போது வழி தெரியாமல் களைப்புடன் ஒரு மலையோரமாகக் களைப்பாற உட்காருகிறான். அவ்வேளையில், ஒரு குகையில் கதவுபோல் திறந்து கொள்ள, அதிலிருந்து கூட்டமாகக் கள்வர்கள் வெளிப்படுகிறார்கள். இதனை நண்பர்கள் இருவரும் ஒளிந்து கொண்டு கவனிக்கிறார்கள். திருடர் தலைவன் அப்துல் (கே. பி. காமாட்சி) ஒரு மந்திரத்தைச் சொல்லவும் குகைக்கதவு தானே மூடிக் கொள்ள, திருடர்கள் சென்று விடுகிறார்கள். இதையெல்லாம் கவனித்துக் கொண்டிருந்த அலிபாபாவும் காதரும், அவர்கள் போன பிறகு, திருடர்கள் சொன்ன மந்திரத்தைச் சொல்லுகிறார்கள். குகைக்கதவு திறந்து கொள்கிறது. குகையினுள் பெருமளவு செல்வம் இருப்பதைக் கண்டு, அதில் கொஞ்சம் சேகரித்துக்கொண்டு இருவரும் திரும்புகிறார்கள்.
காசீம் வீட்டுக்கு திருடர் தலைவன் அப்துலும், கமால் (எஸ். வி. சகஸ்ரநாமம்) என்பவனும் வைர வியாபாரிகளைப் போல் வருகிறார்கள். அப்துல் மார்ஜியானாவைப் பார்த்த உடனே அவள்மீது காதல் கொள்கிறான். இதைக் கவனித்த கமால், தலைவனை எச்சரிக்கையாக இருக்கும்படி கூறுகிறான். கதீஜா (எம். கே. பாப்ஜி) என்னும் வேறொரு பணிப்பெண் இவர்களை உண்மையில் இன்னாரென்று அறிந்து கொண்டு, இவர்களைப் பிடிக்கச் சிப்பாய்களைக் கொண்டு வருகிறாள். திருடர்கள் இருவருக்கும், தங்களைக் காட்டிக் கொடுத்தது மார்ஜியானாவாகத் தான் இருக்க வேண்டுமென்று சந்தேகம் எழுகின்றது. அவர்கள் சிப்பாய்கள் கையில் சிக்காமல், மார்ச்சியானாவையும் தூக்கிக் கொண்டு, ஒரு சாளரம் வழியாகத் தப்பித்து ஓடி விடுகிறார்கள்.
காசீம், அலிபாபாவுக்கு செல்வம் கிடைத்த விதத்தை காதரின் மூலமாகத் திருடர் குகையைப் பற்றிய விவரங்களை அறிந்து கொள்கிறான். உடனே அங்கே சென்று, குகைக்குள் நுழைந்து கதவைச் சாத்திக் கொண்டு, பொருள்களை மூட்டை கட்டுகிறான். திரும்பும் போது, அதைத் திறக்கும் மந்திரம் மறந்து விட்டது! இவ்வாறு சிறைப்பட்டிருக்கும் காசீமைத் திருடர்கள் பிடித்துக் கொன்று விடுகிறார்கள். அலிபாபா அண்ணனைக் காணோமென்று அறிந்ததும், தேடி வருகிறான். திருடர்களின் குகையில் அவனுடைய உடலைக் கண்டு பிடித்து, எடுத்துச் சென்று, அடக்கம் செய்கிறான்.
எக்ஸோமார்ஸ் 2016
எக்ஸோமார்ஸ் 2016 (ExoMars) என்பது செவ்வாய் கிரகத்தைப் பற்றிய அறிவியல் பூர்வ ஆய்வு செய்ய ஐரோப்பிய ஒன்றியமும், ரஷ்யாவும் இணைந்து அனுப்பியுள்ள விண்கலம் ஆகும். இந்த ஆய்வினை ஐரோப்பாவின் விண்வெளி ஆய்வு நிறுவனமும், ரஷியாவின் விண்வெளி ஆய்வு நிறுவனமும் கூட்டு சேர்ந்து உருவாக்கியுள்ளன.
அலிபாபாவும் 40 திருடர்களும் (1941 திரைப்படம்)
கதைச் சுருக்கம்
மறுபடி குகைக்குத் திரும்பியபோது திருடர்களுக்கு அங்கிருந்த காசீமின் உடல் எடுத்துச் செல்லப்பட்டிருப்பது தெரிய வருகிறது. அங்கே கிடந்த செருப்பைக் கொண்டு, அலிபாபாதான் வந்திருக்க வேண்டுமென்று அறிந்து, அவன் வீட்டைத் தெரிந்து கொண்டு எண்ணெய் வியாபாரிபோல் திருடர் தலைவன் வருகிறான். அவனைக் கண்டுபிடித்துக் கொன்று அலிபாபாவை மார்ஜியானா எப்படிக் காப்பாற்றுகிறாள் என்பதே கதை.
எக்ஸோமார்ஸ் 2016
வரலாறு
இத்திட்டம் முதலில் அனைத்து நாடுகளின் கூட்டு முயற்சியின் மூலம் கோளில் தரையிறங்கும் வசதி, கோளைச் சுற்றிவரும் வாகனம், ஆராய்ச்சிக் கோள் என பலதரப்பட்ட ஒத்துழைப்பிற்குப்பின் துவங்கப்பட்டது. அதன் பின்னர் இதன் கூட்டுமுயற்சி செயல் இழந்த பின் அமெரிக்காவின் நாசாவும், ஐரோப்பாவின் விண்வெளி ஆராய்ச்சி நிறுவன ஐரோப்பா விண்வெளி ஆய்வு நிறுவனமும ஒப்பந்தத்தில் கையோப்பமிட்டன. இந்த திட்டத்திற்கு ஐரோப்பாவின் அமைச்சரவை 2005 ஆம் ஆண்டிலேயே அனுமதி வளங்கியது. அதன் பின்னர் ரஷ்யா நாட்டின் சோயூசு ராக்கட் மூலம் 2011 ஆம் ஆண்டு விண்வெளியில் செலுத்துவது என்று முடிவு செய்யப்பட்டது. அதன் பின்னர் 2007 ஆம் ஆண்டு கனடா நாட்டைச் சார்ந்த நிறுவனம் இதனை முன்னெடுத்துச்செல்ல தயாரானது. கடேசியாக அசுடெம் (Astrium) என்ற ஐரோப்பிய நிறுவனம் திட்டத்தை முழுவதும் முடித்துக்கொடுத்தது. 2009 ஜூலை மாதம் செலுத்துவதற்கு தயாராக இருந்த போது ஜூன் மாதம் இந்த நிகழ்வு தடைப்பட்டது.
மேற்கோள்கள்
பகுப்பு:ஐரோப்பிய விண்வெளித் திட்டங்கள் பகுப்பு:விண்வெளி நிறுவனங்கள் பகுப்பு:மேற்கோள் வழு-ref குறிச்சொல்லுக்கு உரையில்லாதவை பகுப்பு:வானுயிரியல்
அலிபாபாவும் 40 திருடர்களும் (1941 திரைப்படம்)
நடிகர்கள்
திருடர்கள்: பி. தசரதராவ், சி. வள்ளிநாயகம், ஈ. வி. கே. மீரான், என். எஸ். வேலப்பன், சி. பி. கிட்டன், ஈ. கிருஷ்ணமூர்த்தி, என். சங்கரமூர்த்தி, கே. எஸ். வேலாயுதம், என். எஸ். வேலுப்பிள்ளை, டி. ஆறுமுகம், டி. எம். பாபு, சி. கிருஷ்ணபிள்ளை, பி. ஏ. ஐயாத்துரை
பாடல்கள்
15 பாடல்கள் இத்திரைப்படத்தில் இடம்பெற்றிருந்தன. கே. பி. காமாட்சி, யானை வைத்தியநாதையர் ஆகியோரின் வரிகளுக்கும் என். எஸ். பாலகிருஷ்ணன் இசையமைத்திருந்தார். சைத்தான் காசிம் என்னை தவடை மேலே அடிச்சுப் போட்டானே என்ற என். எஸ். கிருஷ்ணன் பாடிய பாடல் பிரபலமானது.
வெளி இணைப்புகள்
பகுப்பு:1941 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பட்டி ராஜர்ஸ்
சார்லஸ் எட்வேர்ட் "பட்டி" ராஜர்ஸ் (ஆகத்து 13, 1904 - ஏப்ரல் 21, 1999) அமெரிக்க நடிகர், பாடகர் மற்றும் ஜாஸ் இசையமைப்பாளர் ஆவார்.
வெளியிணைப்புகள்
பகுப்பு:1904 பிறப்புகள் பகுப்பு:1999 இறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க பாடகர்கள் பகுப்பு:ஜாஸ் இசையமைப்பாளர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள்
மா. சண்முகசிவா
'''மா. சண்முகசிவா''' (பிறப்பு: அக்டோபர் 25 1950) மலேசியா தமிழ் எழுத்தாளர்களுள் ஒருவராவார். எழுத்துலகில் 'பத்தாங்கட்டை பத்துமலை' எனும் புனைப்பெயரால் அறியப்பட்ட இவர் பொது மருத்துவராகவும், சரும நோய் நிபுணராகவும் கடமையாற்றியுள்ளார். மேலும், இவர் "அகம்" எனும் இலக்கிய அமைப்பை நிறுவியவர்களில் ஒருவர் என்பதும் குறிப்பிடத்தக்கது.
எழுத்துத் துறை ஈடுபாடு
1970 தொடக்கம் மலேசியா தமிழ் இலக்கியத்துறையில் அதிகம் ஈடுபாடு காட்டி வரும் இவரொரு முன்னணிச் சிறுகதையாசிரியரும், புத்திலக்கிய விமர்சகரும், புதுக்கவிதையாசிரியருமாவார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. தமிழ்நாட்டின் 'சலங்கை' இதழிலும் இடம்பெற்றுள்ளது. அதேவேளை, இலண்டன் பி.பி.சி தமிழோசையில் மலேசியத் தமிழர் குறித்துக் கருத்துரைகளையும் ஆற்றியுள்ளார்.
கேள்வி - பதில் பகுதி
"மலேசிய நண்பன்" இதழில் மருத்துவம் பற்றிய இலக்கியம் கலந்த சுவையான கேள்வி-பதில் பகுதியை எழுதி வருகின்ற இவர், ஆர்வமுள்ள இளைஞர்களுக்கு புத்திலக்கியப் படைப்பு வழிகாட்டிக் கருத்தரங்குகளையும் நடத்தி வருகிறார்.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1950 பிறப்புகள்
நத்தம் மல்லாண்டேஸ்வரர் கோயில்
நத்தம் மல்லாண்டேஸ்வரர் கோயில் தமிழ்நாட்டில் திண்டுக்கல் மாவட்டம், நத்தம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மல்லாண்டேஸ்வரர், அகிலாடேஸ்வரி தாயார் சன்னதிகளும், விநாயகர், நந்தி, துர்க்கை, நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திண்டுக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சம்பேலஸ்
சம்பேலசு (Zambales) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் இபா ஆகும். இது 1578 ஆம் ஆண்டில் ஸ்தாபிக்கப்பட்டது. இம்மாகாணத்தில் 230 கிராமங்களும், 13 மாநகராட்சிகளும் உள்ளன. இதன் தற்போதைய மாகாண சபை ஆளுநர் அமர் டெலோசோ (	Amor Deloso) ஆவார். இதன் மொத்த நிலப்பரப்பளவு 3,053.6 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பேலசு மாகாணத்தின் சனத்தொகை 590,848 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 35ஆம் மாகாணமாகவும் சனத்தொகையின் அடிப்படையில் 50ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம், கப்பம்பங்கன் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் பொருளாதாரம் சுற்றுலாத்துறையிலேயே தங்கியுள்ளது. மேலும் இமாகாணத்தின் நிக்கல் போன்றவற்றை அகழ்தலும் அதிகளவில் தற்போது இடம்பெற்று வருகிறது. எனினும் அடிப்படையில் இது விவசாய மாகாணமே ஆகும். இங்கு அரிசி, சோளம் போன்றவை உற்பத்தி செய்யப்படுகின்றன.
மேற்கோள்கள்
பகுப்பு:பிலிப்பீன்சின் மாகாணங்கள்
பர்ஸ் போலுட் சினோங்
பர்ஸ் போலுட் என்பவர் வடக்கு யுவான் அரசமரபின் ஒரு கானாவார். இவர் 1517 - 1519இல் ஆட்சி புரிந்தார். பிறகு 1519 - 1531இல் சினோங்காகப் பதவி வகித்தார். இவரது பெயரான பர்ஸ் போலுட் என்பதற்கு மங்கோலிய மொழியில் "எஃகு புலி" என்று பொருள் ஆகும்.
ஆட்சி
பர்ஸ் போலுட் சினோங் தயன் கானின் மூன்றாவது மகன் ஆவார். தயன் கான் தன்னுடைய பேரனான போடி அலக் கானைத் தனக்குப் பிந்தைய ஆட்சியாளராக நியமித்தார். போடி அலக் கான் தயன் கானின் இரண்டாவது மகனின் மூத்த மகன் ஆவார். தயன் கானின் இறப்பிற்குப் பிறகு பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக மந்துகை மற்றும் தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது. எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் இறந்து விட்டார். இவர் அல்டன் கானின் தந்தையாவார். அல்டன் கான் வடக்கு யுவானின் மிகச் சிறந்த தலைவர்களில் ஒருவராவார். பர்ஸ் போலுட் ஒயிரட்களுக்கு மற்றும் பிற மங்கோலியப் பிரிவுகளுக்கு எதிராக எதிரான தனது தந்தையின் படையெடுப்புகளின் போது தன் துணிச்சல் மற்றும் சிறந்த இராணுவத் திறமைகளுக்காக மிகப் பரவலாக அறியப்பட்டவர் ஆவார்.
உசாத்துணை
பகுப்பு:1519 இறப்புகள் பகுப்பு:மங்கோலியக் கான்கள் பகுப்பு:போர்சிசின்
மலேசியா-பிலிப்பீன்சு எல்லை
மலேசியா-பிலிப்பீன்சு எல்லை (ஆங்கிலம்: Malaysia–Philippines Border; மலாய்: Sempadan Malaysia–Philippines); என்பது தென் சீனக் கடல், சுலு கடல் மற்றும் சுலாவெசி கடல் பகுதிகளில் அமைந்துள்ள அனைத்துலக கடல் எல்லையாகும் (Maritime Boundary).
இந்தக் கடல் எல்லை போர்னியோ தீவில் உள்ள மலேசியாவின் சபா மாநிலத்தையும்; பிலிப்பீன்சு நாட்டின் தென் பகுதியில் (Southern Philippines) உள்ள சூலு தீவுக்கூட்டம் (Sulu Archipelago); பலவான் தீவுக் கூட்டங்களையும் பிரிக்கிறது.
சூலு சுல்தானகம் (Sulu Sultanate) அதன் பிரதேசங்களைக் காலனித்துவ ஆட்சியாளர்களுக்கு பிரித்துக் கொடுத்தன் விளைவாக இந்த எல்லை உருவானது.
பொது
மலேசியா மற்றும் பிலிப்பீன்சுக்கு இடையிலான எல்லை முழுக்க முழுக்க கடல் சார்ந்தது. மற்றும் தென் சீனக் கடல், சூலு தீவுக்கூட்டம் மற்றும் சுலாவெசி கடல்களைக் கடக்கிறது. இது கிழக்கு மலேசியாவில் உள்ள சபா மாநிலத்தை போர்னியோ தீவு மற்றும் சூலு; மற்றும் பலவான் தீவுக்கூட்டங்களில் இருந்து பிரிக்கிறது.
சூலு சுல்தானகம், 1851 மற்றும் 1898-ஆம் ஆண்டுகளுக்கு இடைப்பட்ட காலத்தில் எசுப்பானியா நாட்டின் பாதுகாவலில் இருந்தது. 1903 மற்றும் 1915-ஆம் ஆண்டுகளுக்கு இடைப்பட்ட காலத்தில் அமெரிக்காவின் பாதுகாவலில் இருந்தது.
சூலு சுல்தானகத்தின் கலைப்புக்குப் பிறகு இந்த மலேசியா-பிலிப்பீன்சு எல்லை நிர்ணயம் செய்யப்பட்டது. வடக்கு போர்னியோ 1882-ஆம் ஆண்டில் பிரித்தானிய பாதுகாப்பின் கீழ் இருந்தது.
பிலிப்பீன்சு கோரிக்கை
பிலிப்பீன்சு முன் வைக்கும் கருத்து: 1882-ஆம் ஆண்டில் கொசுதாவ் ஓவர்பெக் (Gustav Overbeck) என்பவருக்கு, வடக்கு போர்னியோ பகுதி, சூலு சுல்தானகத்திடம் இருந்து வாடகைக்கு விடப்பட்டது. பின்னர் கொசுதாவ் ஓவர்பெக், அந்த வடக்கு போர்னியோ பகுதியை பிரித்தானிய வடக்கு போர்னியோ நிறுவனத்திற்கு வழங்கி இருக்கிறார்.
ஆகவே, வடக்கு போர்னியோ பகுதி பிரித்தானிய வடக்கு போர்னியோ நிறுவனத்திற்கு குத்தகைக்கு மட்டுமே விடப்பட்டுள்ளது என்று பிலிப்பீன்சு வாதிடுகிறது. .